અરવલ્લી જિલ્લાના મેઘરજ, સાબરકાંઠા જિલ્લાના પ્રાંતીજ, તલોદ, પંચમહાલ જિલ્લાના સહેરા, પાટણ જિલ્લાના સિધ્ધપુર, રાધનપુર, મહિસાગર જિલ્લાના સંતરામપુર, મહેસાણા જિલ્લાના બેચરાજી સહિતના વિસ્તારોમાં 2થી 3 ઇંચ વરસાદ પડયો છે. હવામાન ખાતાના જણાવ્યા મુજબ આજે સવારે 8 વાગ્યે પુરા થતાં 24 કલાક દરમિયાન રાજ્યના 28 જિલ્લાના 125 તાલુકામાં સામાન્યથી મધ્યમ વરસાદ થયો છે અને સૌથી વધુ વરસાદ અરવલ્લી જિલ્લાના મેઘરજમાં 74 મીમી નાેંધાયો છે.